省港盃

省港盃係廣東省同香港之間嘅一項傳統足球賽事，由已故著名社會活動家同香港知名實業家霍英東先生創辦。

簡介
第一屆省港盃喺1979年舉行，比賽過往通常喺每年農曆新年前後嘅週末舉行，而家一般喺元旦前後嘅星期三同星期日舉行。設有主客場制，但係冇作客入波優惠。兩回合後打和就需要加時，再和就要以互射十二碼分負。喺第二十一屆開始，比賽撤銷咗對外籍球員嘅限制，球員只要當時喺當地球會效力，都有資格代表廣東隊或香港隊上場比賽。

省港盃舉辦目的係促進粵港兩地嘅交流，喺舉辦初期曾經受到極大關注，但係近年兩地球市萎縮，令到比賽嘅受到關注程度大大下降，甚至應唔應該繼續舉辦落去亦都成為疑問。而廣東隊嘅主場亦都逐漸離開省會城市廣州。

2015年增設女子省港盃，同男子省港盃唔同嘅係，賽制以一場決勝負。

歷屆賽果

男子

女子

冠軍次數

男子

女子

足球賽